Publication: Magyar Közlöny
Issue: MK-2006-18 (Year: 2006, Number: 18)
Era: 2004-2010
Section: az 1/2006. (II. 17.) ICSSZEM rendelethez
Paragraph Index: 465

1. A szakmai beszámoló tartalma A szakmai beszámolóban az azonosító adatokon (név/megnevezés, lakcím/székhely címe, adóazonosító jel/szám, a szerzõdés száma és a szerzõdésben rögzített tevékenységen, illetve a támogatás tárgyán) kívül a szerzõdésben vállalt feladat teljesítésére ezen belül értelemszerûen – a feladat jellegétõl függõen –, az alábbiakra kell kitérni: – Rendezvény esetében: az eredeti mûsorterv (ütemterv, forgatókönyv stb.) teljesítése, eredménye, foto-, médiamegjelenés a fellépõk/elõadók neve, szervezete, a résztvevõk köre, a megjelentek pontos vagy becsült létszáma, a mûsortervtõl való eltérés oka, ez mennyiben befolyásolta a tervezett eredményt, mivel helyettesítették az el- maradt elõadást/bemutatót, a közönség miként fogadta az elõadásokat/bemutatókat, a rendezvénynek milyen volt a társadalmi, szakmai visszhangja. Rendezvénysorozat esetén, vagy ha a rendezvény nem kifejezetten csak a minisztérium ügykörébe tartozó témával foglalkozott, kimutatást kell készíteni arról, hogy mely elõadások/bemutatók foglalkoztak a minisztérium ügykörébe tartozó kérdésekkel. – Oktatás, továbbképzés esetében: csatolni kell a tematikát, témánként leadott órák számát, a résztvevõk által aláírt jelenléti ívet, amelyen a hallgató elérhetõsége is feltüntetésre került. A beszámolóban be kell mutatni röviden minden elõadó felkészültségét, szakképesítését, szakmai gyakorlatát, a témával kapcsolatos tudományos munkásságát, fontosabb publikációit. Be kell mutatni a hallgatói kört (milyen intézménytõl, vagy etnikumból, vagy fogyatékkal élõk csoportjából vettek részt), és az oktatók miként értékelték a hallgatóságot, valamint azt, hogy a hallgatók miként értékelték az egyes elõadásokat, elégedettek voltak-e az oktatókkal, az oktatás színvonalával, milyen eredményt ért el az oktató, kap-e az oktatáson résztvevõ valamilyen tanúsítványt/végzettséget igazoló okiratot a részvételrõl. – Tanulmány készítés esetén: ismertetni kell röviden a tanulmány kidolgozásának szükségességét és hasznosíthatóságát, tartalmának rövid összefoglalását, kiemelve a következtetéseket és javaslatokat, megjelölve a kidolgozáshoz szükséges saját kutatási eredményeket és a forrásul felhasznált szakanyagokat, továbbá, hogy az elkészített tanulmány hol kerül publikálásra. Csatolni kell a tanulmányt, a szerzõdésben meghatározott példányban, továbbá csatolni kell a kedvezményezett nyilatkozatát arról, hogy az elkészült tanulmányt a minisztérium felhasználhatja, szabadon terjesztheti. – Felmérés, vizsgálat esetén: ismertetni kell röviden a felmérés, vizsgálat tárgyát, terjedelmét, szükségességét, az eredmények hasznosításának területeit, rövid összefoglalóban az eredményeket, a következtetéseket és javaslatokat, továbbá, hogy az elkészített anyag hol kerül publikálásra. Csatolni kell az elkészült anyagot, a szerzõdésben meghatározott példányban, továbbá csatolni kell a kedvezményezett nyilatkozatát arról, hogy az elkészült anyagot a minisztérium felhasználhatja, szabadon terjesztheti. – Szervezet mûködésének támogatása esetén: ismertetni kell, hogy a mûködés során milyen feladatot milyen technikai felszereltséggel láttak el, mennyire nyitott és mennyire zártkörû a szolgáltatás, azt mennyire ismeri a társadalom, az a társadalom mely rétegét érinti, és mennyiben kapcsolódik a tárca feladataihoz, a szolgáltatást a beszámolási idõszakban hányan vették igénybe. Rezsiköltségek esetén a szolgáltatás végzésével töltött munkaóra, személyi kifizetések esetén hány fõ megbízási/munkabére. Úgynevezett ernyõszervezet esetében a beszámoló mutassa be az ernyõszervezet saját mûködését és szolgáltatásait (beleértve azokat, amelyeket a célcsoportnak nyújt, és azokat is, amelyeket a tagszervezeteinek nyújt), ezenkívül az ernyõszervezet összegezve mutassa be a tagszervezetek saját mûködését, valamint a célcsoportjaiknak nyújtott szolgáltatásait. A beszámolónak értelemszerûen tartalmaznia kell releváns számadatokat is, ugyanis ennek hiányában a támogatás felhasználása nem értékelhetõ. – Beruházás esetén: rövid mûszaki leírásban ismertetni kell a beruházást, annak megvalósítási módját (mire irányult, miként valósult meg, építés esetén ki volt a kivitelezõ, hogyan történt a kivitelezés) a beruházás szükségességét, eredményességét, esetleges eltérést a szerzõdésben, illetve eredeti tervben foglaltaktól (kitérve annak okára, költségkihatására, a szükséges engedélyek beszerzésére, bejelentési kötelezettségek teljesítésére). Csatolni kell a mûszaki átadás jegyzõkönyvének másolatát és a használatbavételi, illetve mûködési engedély hiteles másolatát.

Source: https://magyarkozlony.hu/hivatalos-lapok/8c1f867d8705025a3e3b7cc6714a5cc07e5deec3/dokumentumok/979166b1c070c0956df1ee911dd658a545021900/letoltes